Source: https://www.jogiforum.hu/hirek/archivum/2019-02
Timestamp: 2019-10-14 20:23:19
Document Index: 24630158

Matched Legal Cases: ['Kúria ', 'Kúria ', 'bíróság ', 'bíróság ', 'bíróság ', 'bíróság ']

Hír archívum: 2019. február
Az állampolgárság visszavonásának törvényi okai - Idén már 10 alkalommal élt az államfő az Alaptörvényben biztosított jogával
Idén már 10 alkalommal élt a köztársasági elnök az Alaptörvényben biztosított, állampolgárság megszüntetésével kapcsolatos döntési jogkörével - az elmúlt években is jelentős számban került sor magyar állampolgárság visszavonására.
Határidők a Kúria előtti felülvizsgálati eljárásokban - A legfőbb bírói fórum legújabb tájékoztató kisfilmje
Új tájékoztató kisfilmet készített a Kúria. Az öt perces rövid videó címe, Határidők a Kúria előtti felülvizsgálati eljárásokban. A kisfilm bemutatja a felülvizsgálati eljárás folyamatát és ügyszakonként ismerteti a legfontosabb határidőket.
Felülírhatja-e az EU az Alkotmánybíróság alaptörvény-értelmezését? - A Testület döntést hozott
Az Alkotmánybíróság friss határozatában kimondta: az uniós jog magyarországi alkalmazhatóságának alapja az Alaptörvény. A testület alaptörvény-értelmezését egyetlen más szerv által adott értelmezés sem ronthatja le. Az Alkotmánybíróság megállapította továbbá, hogy a menedékjog megadása nem tekinthető a magyar állam alkotmányos kötelezettségének olyan nem magyar állampolgárral szemben, aki Magyarország területére olyan országon keresztül érkezett, ahol üldöztetésnek vagy üldöztetés közvetlen veszélyének nem volt kitéve. Ez azonban nem zárja ki, hogy a menedékjogot az Országgyűlés az általa meghatározott anyagi és eljárásjogi szabályok szerint az ilyen személyeknek biztosítsa.
Jogi üzletággal erősödik a BDO Magyarország - A Jókay & Társai Ügyvédi Iroda csatlakozott a könyvvizsgáló és tanácsadó hálózathoz
A Jókay & Társai Ügyvédi Iroda csatlakozott a BDO Magyarországhoz. Az üzleti jog valamennyi területén teljes körű jogi tanácsadást nyújtó iroda ezentúl BDO Legal Jókay & Társai Ügyvédi Iroda néven működik tovább. A BDO munkaügyi tanácsadás üzletága Máriás Attila vezetésével a BDO Legal Jókay & Társai Ügyvédi Irodába olvadva folytatja tevékenységét.
Jogszabály által tiltott hógolyózás? - Egy 9 éves fiú kezdeményezésére eltöröltek egy rendeletet az Egyesült Államokban
98 év után immár hivatalosan is lehet hógolyózni az Amerikai Egyesült Államok egyik kisvárosában, Severance-ben, miután egy 9 éves fiú kezdeményezte egy vonatkozó helyi rendelet eltörlését – számolt be róla több amerikai sajtóorgánum. Bár a rendelet még utalást sem tesz a hógolyózásra, a városvezetés örömmel asszisztált az ötlethez, ami óriási népszerűséget hozott az eddig jelentéktelen kisvárosnak.
Befektetésekből származó jövedelmek adózása - Amire figyelmi érdemes! - Tények és tévhitek az szja és a tb területén
Érdekes helyzeteket teremthet adózási szempontból a külföldi tartós befektetés, vagy az ingatlan értékesítése és bérbeadása, valamint a kriptovalutával próbálkozók számára is tartogathat meglepetéseket az egyes országok eltérő gyakorlata. A Deloitte Magyarország a személyi jövedelemadó és társadalombiztosítási járulékokkal kapcsolatban ezúttal a külön adózó és egyéb jövedelmekkel foglalkozik.
Meg akarta úszni a parkolási díjat, végül 120 ezret fizetett - A más névre szóló közokirat jogosulatlan használata bűncselekmény
A vádlott jogosulatlanul használta a hozzátartozója parkolási igazolványát; gyorsított eljárásban – nem jogerősen – 120 ezer forint pénzbüntetésre ítélték. A Fővárosi Főügyészség felhívja a figyelmet arra, hogy a más nevére szóló valódi közokirat – jogosultság hiányában történő – felhasználása is bűncselekménynek minősül.
Házastársi vagyonfelosztás - A házasság felbontásával felmerülő vagyonjogi kérdések a gyakorlatban az új Ptk. alapján
Az elmúlt évtizedek válási tendenciái gyakran kérdéseket vetnek fel a házasfelekben vagyoni viszonyaikra vonatkozóan. Mit jelent a vagyonközösség, mikor és hogyan szüntethető meg? Mire számíthatok, ha nincs vagyonjogi szerződésünk? Mire tarthatok igényt a válást követően? - Lehetőségek, szabályok és gyakorlat az új Ptk. alapján
Tilos lesz a munkahelyi számítógépek és mobileszközök magáncélú használata - „Job control” - Törvényjavaslat az Országgyűlés asztalán
Az uniós adatvédelmi rendeletnek (GDPR) köszönhetően változnak a munkahelyi számítógépek használatának szabályai: tilos lesz a munkavégzésre használt céges eszközös magáncélú használata, beleértve az internetezést is. Már az országgyűlés előtt a 82 ágazati törvényt módosító javaslat.
Tűzgyújtási tilalom öt megyében! - A Nébih figyelemfelhívása
Tűzgyújtási tilalmat rendeltek el Bács-Kiskun, Borsod-Abaúj-Zemplén, Jász-Nagykun-Szolnok, Heves és Pest megyében - közölte a Nemzeti Élelmiszerlánc-biztonsági Hivatal (Nébih) hétfőn.
Ismét módosulnak az igazságügyi törvények Romániában - A szervezett bűnözési elleni ügyészek munkabeszüntetéssel tiltakoznak
A törvény szavai - A magyar jogi nyelv jellegzetességei - Új tanulmánykötet jelent meg!
Önkéntes gyerekjogi előadókat keres az UNICEF - Ébresztő-óra program - Még lehet jelentkezni!
Önkéntes iskolai előadókat keres az UNICEF Magyarország az Ébresztő-óra programhoz. Elsősorban olyan Somogy, Tolna és Baranya megyében élő önkéntesek jelentkezését várják, akik szívesen tartanának interaktív gyerekjogi előadást diákok számára.
A BKK pótdíjazási gyakorlata - Kiegészítés a BKK kérésére - A Budapesti Közlekedési Központ reagált a Jogi Fórum cikkére
"A bíró saját ügyeiben felelősséggel tartozik a gyermekkorú vagy éppen idős, fogyatékkal élő, esetleg más oknál fogva hátrányos helyzetű "sértettjeiért". Következésképpen minden rendelkezésre álló törvényes eszközzel és lehetséges emberi gesztussal biztosítania kell, hogy a vele szemben álló, egyébként is segítségre szoruló ember ne sérüljön tovább a büntetőeljárás során. Ekkor nemcsak jó bírónak, hanem jó embernek is kell lennünk." - a bűncselekmények áldozatainak közelgő világnapja alkalmából beszélgettünk Joó Attilával, a Szegedi Ítélőtábla tanácselnökével.
"Az áldozatsegítés alapja az áldozatorientált, emapatikus hozzáállás" - hangsúlyozza Veisz Gábor ügyvéd, a Victim Support Europe magyar elnökségi tagja, a Fehér Gyűrű Közhasznú Egyesület győri irodája vezetője. Február 22. a bűncselekmények áldozatainak európai emléknapja. Az áldozatsegítés aktuális kihívásairól beszélgettünk.
Beárnyékol a szomszéd tujasora, bevilágít a hálószobába a mozgásérzékelő lámpa, vagy túl hangosak a kerítés túloldalán tartott állatok – akár ilyen esetek miatt is indíthatunk birtokvédelmi pert a bíróságon. Éles Róbert, a Kaposvári Járásbíróság csoportvezető bírája szerint növeli a perlekedési hajlandóságot, ha nagy értékű az ingatlan, az üdülőövezetekben így általában több birtokvédelmi per indul. - Jogos a kérdés
A Brexit nagymértékben érintheti az Egyesült Királyságban élő uniós polgárok, köztük a magyar állampolgárok, valamint a Magyarországon élő britek helyzetét. Ila-Horváth Eszter, a KCG Partners Ügyvédi Társulás szakértőjének segítségével jártunk utána annak a kérdésnek, hogy a tárgyalások jelenlegi, 2019 februári állása szerint a Brexit után várhatóan hogyan módosulnak a tartózkodásra vonatkozó szabályok.
A 20. század kiemelkedő jogtudósa, a büntetőjog avatott tanára és korszakos legfőbb ügyésze. Nemcsak a szakmai ethoszra tanította nemzedékek egész sorát, hanem személyiségével közvetítette is a jogászi jellem és erkölcs hiteles képét. - Február 17-én elhunyt Györgyi Kálmán.
Betiltották a hajviselet miatti diszkriminációt New Yorkban - írta a The Daily Telegraph online kiadása. New York város emberi jogi bizottsága akár 250 ezer dolláros (70 millió forint) bírságot is kiróhat arra, aki a munkahelyen, az iskolában vagy közterületen mást a hajviselete miatt hátrányos helyzetbe hoz.
A múlt héten hatályba lépett a kormányzati igazgatásról szóló 2018. évi CXXV. törvény egyes átmeneti rendelkezéseinek végrehajtásáról szóló 16/2019. (II. 13.) Korm. rendelet. A végrehajtási rendelet a törvény 289. §(2) bekezdése szerinti szabadságmegváltás részletszabályait tartalmazza.
Bár a közvélemény általában "menekülő útként", a büntetés elkerüléseként értékeli, a kényszergyógykezelés valójában tényleges szankció - szögezte le Dr. Ujvári Ákos, a Fővárosi Ítélőtábla Büntető Kollégiumának kollégiumvezetője. Mit is takar valójában ez az intézkedés? Milyen feltételek érvényesülése esetén rendelhető el? Mi az eljárás menete? Megéri-e szimulálni a kóros elmeállapotot? - Jogos a kérdés.
Ritka, hogy egy tudományos konferencia két napon keresztül teltház előtt zajlik - most azonban ez történt: Mindszenty József bíboros, esztergomi érsek és egyben Magyarország utolsó hercegprímása perének hetvenedik évfordulója alkalmából február 13–án és 14-én nemzetközi tudományos tanácskozást rendeztek a Parlamentben. Az eseményen olyan nemzetközileg elismert hazai és külföldi kutatók vettek részt, akiknek fő kutatási területe a kommunista egyházüldözés, valamint az akkori szovjet rendszer visszásságai.
A betonacél kereskedelemben építettek ki fiktív cégláncolatot, strómanok felhasználásával és így csaltak adót - a Fővárosi Főügyészség vádat emelt ellenük.
"Golden visa", avagy befektetésen alapuló állampolgárság - Vajon miért olyan vonzó egy eltérő tagállambeli befektető számára, hogy a befektetéssel érintett uniós ország állampolgárává válhasson? És mik a befektetésen alapuló rendszerek kockázatai? Hogyan szabályozza az Európai Unió a befektetésen alapuló programokat?